Un conac celebru din vestul țării a fost scos la vânzare cu o sumă impresionantă, după ce a fost restaurat
Conacul Sava Brancovici, construit la 1900 și restaurat în spiritul Țării Zarandului, se vinde la Romania Sotheby's International Realty cu 2,5 milioane de euro. Conacul Sava Brancovici din Ineu, Arad, are 19 camere și 19 băi. Recondiționarea a păstrat fațadele în culori pastel ca un tort baroc de fistic sau mentă pe care o mâna iscusită a picurat glazură albă după modele atent alese.